**Ревизорски извјештај**

|  |  |
| --- | --- |
| **Назив ревизије:** | Ревизија оперативних планова у Одсјеку за цивилну заштиту  |
| **Временски период обухваћен ревизијом:** | 10/01/2023 - 31/01/2023 |
| **Број ревизије:** | 13-014-11/23 |
| **Назив ревидираног субјекта/oрганизационе јединице укључене у ревидирани процес:** | Одсјек за цивилну заштиту |
| **Вођа ревизорског тима:** | Зоран Дебељак |
| **Чланови ревизорског тима:**  | Зоран Дебељак  |
| ИЗВРШНИ РЕЗИМЕ |
| **Слободан текст** (навести кратак опис циљева и обима ревизије, најзначајнијих налаза ревизије и њима везаних ризика) |  Одсјек за цивилну заштиту има обавезу ажурирања оперативних планова на локалном нивоу, а на основу планова на републичком нивоу, у годишњем или трогодишњем периоду, а исто се односи на благовремено реаговање на елементарну непогоду у виду поплаве, пожара, земљотреса или сњежних падавина на територији општине. Донесени оперативни планови се објављују у "Службеним гласницима општине Прњавор", а у случају недостатка људства и материјално-техничких средстава приликом борбе са елементарном непогодом постоји могућност ангажовања истих са подручја друге општине или града.  |
| 1. УВОД  |
| * 1. **Основ за ревизију:**
 |  |
| * 1. **Предмет ревизије:**
 |  |
| **1.3. Циљеви интерне ревизије:**  | 1. Осигурати да се благовремено ажурирају оперативни планови на локалном нивоу.2. Осигурати правовремен одговор у случају настанка елементарне непогоде и примјене оперативног плана. |
| **1.4. Обим интерне ревизије:**  | -Закон о заштити и спасавању у ванредним ситуацијама („Службени гласник Републике Српске“, број 121/2012, 46/17, 111/21)-План оперативног спровођења Плана одбране од поплава у општини Прњавор у 2022. години („Службени гласник општине Прњавор“, број 9/22)-План оперативног спровођења Плана активности у припреми и спровођењу мјера заштите и спасавања од шумских и других пожара на отвореном простору у општини Прњавор у 2022. години („Службени гласник општине Прњавор“, број 9/22)-План оперативног спровођења Плана активности на спровођењу мјера заштите и спасавања од већих сњежних падавина и снијега од интереса за општину Прњавор за период 2020-2023. година („Службени гласник општине Прњавор“, број 37/21)-План оперативног спровођења Плана активности у припреми и спровођењу мјера заштите и спасавања од земљотреса у општини Прњавор за период 2020-2023. година („Службени гласник општине Прњавор“, број 9/20) |
| **1.5. Полазне информације о ревидираном подручју**:  |  Надлежна организациона јединица цивилне заштите града, односно општине:а) израђује Процјену угрожености од елементарне непогоде и друге несреће,б) израђује Програм за смањење ризика од елементарне непогоде и друге несреће у јединици локалне самоуправе, в) израђује План заштите и спасавања од елементарне непогоде и друге несреће,г) припрема одлуку о организацији и функционисању цивилне заштите у систему заштите и спасавања, итд.Мјере и активности цивилне заштите у систему заштите и спасавања утврђују се плановима заштите и спасавања које доносе привредна друштва и друга правна лица, општина, односно град и Влада.План заштите и спасавања општине, односно града усклађује се са Планом заштите и спасавања од елементарне непогоде и друге несреће у Републици Српској.Надлежна организациона јединица цивилне заштите општине, односно града израђује план заштите и спасавања од поплава, пожара, земљотреса и сњежних падавина за подручје јединице локалне самоуправе, а на основу донесеног плана на републичком нивоу.Оперативни планови на локалном нивоу се састоје од сљедећих седам цјелина: I - Извод из Процјене угрожености,II - Нормативне и опште претпоставке за реализацију Плана оперативног спровођења,III - Спровођење мјера превентивног дјеловања, IV - Спровођење мјера одговора,V - Спровођење мјера опоравка,VI - Извјештавање о реализацији задатака из Плана и VII - Завршне одредбе. |
| **1.6. Позитивни налази**: |  Оперативни планови за територију општине Прњавор су благовремено ажурирани у претходном периоду, а у складу са законима на републичком нивоу, те су исти и објављени у "Службеним гласницима општине Прњавор". Ажурирани су оперативни планови за поплаве и пожаре (на годишњем нивоу), те оперативни планови за земљотрeсе и сњежне падавине (на трогодишњем нивоу).Уколико приликом сузбијања елементарне напогоде недостаје људства и материјално-техничких средстава на територији општине, исти се ангажују са територије друге општине или града. |
| **1.7. Одговорности:**  |  |
| **1.8. Ограничења ревизије:**  |  |
|  |  |
| 2. НАЛАЗИ, ЗАКЉУЧЦИ И ПРЕПОРУКЕ |
| **Претходни ревизијски преглед** (спровођење препорука из претходне ревизије) |  |
| **Контролни циљ** |  Осигурати да се благовремено ажурирају оперативни планови на локалном нивоу. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 1 - Постоји интерна процедура за доношење оперативних планова, а која се спроводи на основу закона донесених на нивоу републике. У "Службеним гласницима Републике Српске" периодично се објављују планови (на годишњем и трогодишњем нивоу) на основу којих јединице локалне самоуправе требају да ажурирају своје оперативне планове. У наведеним прописима су наведени рокови када се нови оперативни планови требају донијети и шта треба да садрже. Оперативни планови за територију општине Прњавор су благовремено ажурирани у претходном периоду, а у складу са законима на републичком нивоу, те су исти и објављени у "Службеним гласницима општине Прњавор". Ажурирани су оперативни планови за поплаве и пожаре (на годишњем нивоу), те оперативни планови за земљотерсе и сњежне падавине (на трогодишњем нивоу). У току 2023. године дефинитивно ће се приступити ажурирању оперативних планова на годишњем нивоу, јер је већ изашао републички акт о томе, а што се тиче оперативних планова на трогодишњем нивоу истима ће се приступити када о томе изађе акт на републичком нивоу и када се дефинишу рокови за израду истих. |
| **Препоруке** (кореткивна активност коју треба провести): | 1 - Ажурирати опeративне планове на годишњем нивоу за поплаве и пожаре, а у складу са донесеним плановима Владе Републике Српске („Службени гласник Републике Српске“, број 129/22) |
| **Контролни циљ** |  Осигурати правовремен одговор у случају настанка елементарне непогоде и примјене оперативног плана. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 2 - Приликом примјене оперативног плана Одсјек за цивилну заштиту се позива на члан 34. Закона о заштити и спасавању у ванредним ситуацијама („Службени гласник Републике Српске“, број 121/2012, 46/17, 111/21) који гласи: "Грађани који имају право и дужност да учествују у заштити и спасавању или да уступе материјално-техничка средства дужни су да се јаве на одређено мјесто и у одређено вријеме, односно да на основу позива надлежном органу заштите и спасавања уступе материјално-техничка средства." Уколико Одсјек за цивилну заштиту не успије у потпуности примјенити наведени члан закона на терену, приступа се примјени члана 116. истог закона који гласи: "Јединице и тимови цивилне заштите које оснива општина, односно град ангажују се на задацима заштите и спасавања на подручју општине, односно града које су их основале, с тим што се јединице и тимови цивилне заштите који су основани у општини, односно граду могу ангажовати и на подручју друге општине, односно града, о чему одлучују штабови за ванредне ситуације града, општине и републике." Сходно напријед наведеном, уколико приликом сузбијања елементарне непогоде недостаје људства и материјално-техничких средстава на територији општине, исти се ангажују са територије друге општине или града.  |
| **Препоруке** (кореткивна активност коју треба провести): |  |
| **Прихваћене:** | - Ажурирати опeративне планове на годишњем нивоу за поплаве и пожаре, а у складу са донесеним плановима Владе Републике Српске („Службени гласник Републике Српске“, број 129/22) |
| **Коментар руководства:**  |  |
| 3. ПРИЛОЗИ  |
|  |  |
|  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | Зоран Дебељак, интерни ревизор |
|  |
| Коначан ревизорски извјештај је достављен:  |  |
| Одсјек за цивилну заштитуРуководилац субјекта,а/а |